ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำผลส้มจากประเทศญี่ปุ่นเข้ามาในราชอาณาจักร[๑] ตามประกาศกระทรวงเกษตร (ฉบับที่ ๖) เรื่องกำหนดพืช ศัตรูพืช หรือพาหะจากแหล่งที่กำหนดเป็นสิ่งต้องห้าม ข้อยกเว้นและเงื่อนไขตามพระราชบัญญัติกักพืช พ.ศ. ๒๕๐๗ ลงวันที่ ๑๙ พฤศจิกายน ๒๕๐๗ซึ่งแก้ไขเพิ่มเติมโดยประกาศกระทรวงเกษตรและสหกรณ์ เรื่อง กำหนดพืชศัตรูพืชหรือพาหะจากแหล่งที่กำหนดเป็นสิ่งต้องห้าม ข้อยกเว้นและเงื่อนไขตามพระราชบัญญัติกักพืช พ.ศ. ๒๕๐๗ (ฉบับที่ ๔) พ.ศ. ๒๕๓๙ ลงวันที่ ๑๔ สิงหาคม พ.ศ.๒๕๓๙ ผลส้มจากแหล่งที่กำหนด ซึ่งได้ปฏิบัติตามเงื่อนไขซึ่งอธิบดีกรมวิชาการเกษตรกำหนดและมีใบรับรองปลอดศัตรูพืชสามารถนำเข้ามาในราชอาณาจักรได้อธิบดีกรมวิชาการเกษตรจึงออกประกาศเงื่อนไขการนำผลส้มเพื่อการบริโภคจากประเทศญี่ปุ่นเข้ามาในราชอาณาจักรดังต่อไปนี้๑. ชนิดผลไม้ผลส้มตามเอกสารแนบ ๑ท้ายประกาศนี้๒. ศัตรูพืชและสิ่งมีชีวิตที่เกี่ยวข้อง๒.๑รายชื่อศัตรูพืชบนผลส้มและสถานภาพของศัตรูพืชตามเอกสารแนบ ๒ ท้ายประกาศนี้๒.๒ศัตรูพืชกักกันที่ต้องมีการจัดการความเสี่ยง คือ แมลงวันผลไม้ส้ม (citrusfruit fly)Bactrocera tsuneonis๓. หน่วยงานที่รับผิดชอบ๓.๑ประเทศไทย คือ กรมวิชาการเกษตร๓.๒ประเทศญี่ปุ่น คือ กองอารักขาพืช สำนักงานความปลอดภัยทางอาหารและผู้บริโภคกระทรวงเกษตรป่าไม้และประมง๔. การขออนุญาตนำเข้าต้องมีใบอนุญาตนำเข้าซึ่งออกให้โดยกรมวิชาการเกษตร๕. วิธีการขนส่งส้มต้องส่งตรงมาจากเมืองท่าแห่งหนึ่งหรือเมืองในประเทศญี่ปุ่นไปยังเมืองท่าปลายทางหรือเมืองในประเทศไทยในลักษณะเป็นสินค้าขนส่งทางเรือหรือทางอากาศ๖. แหล่งปลูก๖.๑ส้มต้องมาจากแหล่งปลูกที่จดทะเบียนตามเอกสารแนบ ๑ ท้ายประกาศนี้๖.๒กรณีที่กระทรวงเกษตรป่าไม้และประมงจดทะเบียนแหล่งปลูกแห่งใหม่เพื่อส่งส้มออกไปยังประเทศไทยกระทรวงเกษตรป่าไม้และประมงต้องแจ้งให้กรมวิชาการเกษตรทราบพร้อมทั้งข้อมูลของแหล่งปลูกใหม่กรมวิชาการเกษตรต้องดำเนินการตรวจรับรองแหล่งปลูกแห่งใหม่และระบบการบริหารจัดการแมลงวันผลไม้ก่อนที่จะส่งออกส้มไปยังประเทศไทย๗. การจดทะเบียนสวนส้มส่งออก๗.๑สวนส้มในแหล่งปลูกส้มที่กำหนดไว้สำหรับส่งออกไปยังประเทศไทยต้องจดทะเบียนเป็นสวนส้มจดทะเบียนเพื่อการส่งออกและมีการสำรวจแบบติดตามโดยกระทรวงเกษตรป่าไม้และประมงเพื่อให้เกิดความมั่นใจว่าเป็นส้มที่ปลอดจากศัตรูพืชกักกัน๗.๒ เกษตรกรเจ้าของสวนส้มจดทะเบียนเพื่อการส่งออกต้องปฏิบัติตามแผนการบริหารจัดการศัตรูพืชในสวนส้มอย่างสม่ำเสมอเป็นประจำรวมทั้งบันทึกตารางการฉีดพ่นสารกำจัดศัตรูพืช ทั้งนี้ เพื่อให้เกิดความมั่นใจว่าศัตรูพืชกักกันได้รับการจัดการอย่างเหมาะสม๗.๓กระทรวงเกษตรป่าไม้และประมงต้องให้ข้อมูลแผนการบริหารจัดการศัตรูพืชของส้มตลอดฤดูกาลปลูกเมื่อได้รับการร้องขอจากกรมวิชาการเกษตร๗.๔กระทรวงเกษตรป่าไม้และประมงต้องแจ้งบัญชีรายชื่อสวนส้มจดทะเบียนเพื่อการส่งออก ได้แก่ชื่อเกษตรกร ที่อยู่ และข้อมูลเกี่ยวกับพื้นที่ปลูก ต่อกรมวิชาการเกษตรเป็นเวลาอย่างน้อย๒ เดือน ก่อนเริ่มการส่งออกเป็นประจำทุกปี๘. การจดทะเบียนโรงบรรจุสินค้า๘.๑โรงบรรจุสินค้าต้องจดทะเบียนไว้กับกระทรวงเกษตรป่าไม้และประมงและต้องตั้งอยู่ภายในขอบเขตรัศมีการดักจับแมลงของกับดักแกลลอนเท่านั้น๘.๒โรงบรรจุสินค้าต้องนำส้มมาจากสวนส้มจดทะเบียนเพื่อการส่งออกที่จดทะเบียนไว้กับกระทรวงเกษตรป่าไม้และประมงเท่านั้นทั้งนี้ เพื่อสามารถดำเนินการตรวจสอบย้อนกลับแหล่งที่มาของส้มที่ส่งออกได้๘.๓ กระทรวงเกษตรป่าไม้และประมงมีหน้าที่รับผิดชอบเก็บข้อมูลรายละเอียดสวนส้มจดทะเบียนเพื่อการส่งออกซึ่งส่งส้มมายังโรงบรรจุสินค้าเพื่อส่งออกไปยังประเทศไทยโดยข้อมูลเหล่านี้ต้องส่งให้กับกรมวิชาการเกษตรทันทีเมื่อได้รับการร้องขอ๘.๔กระทรวงเกษตรป่าไม้และประมงต้องแจ้งรายชื่อโรงบรรจุสินค้าที่ได้รับการจดทะเบียน ได้แก่ชื่อโรงบรรจุสินค้า รหัส ที่อยู่ และชื่อผู้จัดการ ต่อกรมวิชาการเกษตร อย่างน้อย ๒เดือนก่อนเริ่มฤดูกาลส่งออกเป็นประจำทุกปี๘.๕กรณีที่กระทรวงเกษตรป่าไม้และประมงจดทะเบียนโรงบรรจุสินค้าแห่งใหม่ กระทรวงเกษตรป่าไม้และประมงต้องแจ้งรายชื่อโรงบรรจุสินค้านั้นต่อกรมวิชาการเกษตรทันทีกรมวิชาการเกษตรจะดำเนินการตรวจสอบโรงบรรจุสินค้าและตรวจสอบระบบปฏิบัติงานในการคัดเลือกหรือการบรรจุส้มตามความเหมาะสมในขั้นตอนของการตรวจสอบก่อนการส่งออกตามที่ได้กล่าวไว้ในหัวข้อที่ ๑๓.๑๙. ข้อกำหนดสำหรับโรงบรรจุสินค้า๙.๑ โรงบรรจุสินค้า๙.๑.๑.ส้มต้องเก็บในสภาพที่เหมาะสมตั้งแต่หลังการเก็บเกี่ยวจนถึงขั้นตอนการบรรจุซึ่งสามารถป้องกันมิให้ศัตรูพืชต่างๆ เข้าทำลายส้มได้ใหม่อีกครั้ง๙.๑.๒.โรงบรรจุสินค้าแต่ละแห่ง ต้องมีผู้ปฏิบัติงานด้านวิชาการอย่างน้อย ๑ คน ซึ่งได้รับการอบรมจากกระทรวงเกษตรป่าไม้และประมงโดยเป็นผู้ที่มีความรู้และสามารถทราบลักษณะการทำลายของศัตรูพืชบนส้มผู้ปฏิบัติงานด้านวิชาการนี้ต้องดูแลเอาใจใส่ในขั้นตอนการคัดเลือกส้มและการคัดออกส้มซึ่งสงสัยว่ามีการทำลายของศัตรูพืชที่กำหนดไว้ในข้อ๒โรงบรรจุสินค้าต้องเก็บเอกสารการฝึกอบรมหรือบันทึกการฝึกอบรมของผู้ปฏิบัติงานด้านวิชาการด้วย๙.๒ ระบบควบคุมการปฏิบัติงานในโรงบรรจุสินค้า๙.๒.๑ส้มซึ่งผลิตจากสวนส้มจดทะเบียนเพื่อการส่งออกต้องจัดเก็บและบรรจุในโรงบรรจุสินค้าที่ได้รับการจดทะเบียน นอกจากนี้แล้วการดำเนินการบรรจุส้มเพื่อส่งออกไปยังประเทศไทยจะเริ่มดำเนินการได้ตั้งแต่วันที่ ๑พฤศจิกายนของทุกปี๙.๒.๒กรณีที่ส้มผลิตมาจากสวนส้มซึ่งไม่ได้จดทะเบียนเพื่อการส่งออกแต่มาจากแหล่งปลูกที่ได้รับอนุญาตเมื่อมีการเก็บส้มเหล่านี้ไว้ในโรงบรรจุสินค้าเดียวกันกับส้มที่มาจากสวนส้มจดทะเบียนเพื่อการส่งออกต้องแยกส้มทั้งสองแหล่งออกจากกันและเก็บแยกไว้ต่างหากไม่ให้ปะปนกัน ส้มสำหรับส่งออกไปยังประเทศไทยซึ่งผลิตจากสวนส้มจดทะเบียนเพื่อการส่งออกและส้มอื่นๆต้องไม่ทำการคัดและบรรจุในช่วงเวลาเดียวกัน๙.๒.๓ต้องทำความสะอาดโรงบรรจุสินค้าก่อนดำเนินการคัดและบรรจุส้มทุกวัน๙.๒.๔ส้มที่มีโรคหรือศัตรูพืชทำลายต้องคัดทิ้งและนำไปทำลายนอกโรงบรรจุสินค้าทันที๙.๒.๕เจ้าหน้าที่กักกันพืชของกระทรวงเกษตรป่าไม้และประมงต้องยืนยันมาตรการป้องกันศัตรูพืชปนเปื้อนในโรงบรรจุสินค้าถ้าพิจารณาแล้วเห็นว่ามาตรการป้องกันศัตรูพืชปนเปื้อนไม่เหมาะสมกระทรวงเกษตรป่าไม้และประมงควรสั่งการให้ผู้จัดการโรงบรรจุสินค้ารีบดำเนินการป้องกันศัตรูพืชปนเปื้อน๑๐. ข้อกำหนดสำหรับบรรจุภัณฑ์และฉลาก๑๐.๑บรรจุภัณฑ์ทำด้วยกระดาษลูกฟูกซึ่งอาจผลิตจากวัสดุที่ใช้แล้วนำกลับมาใช้ใหม่หรือวัสดุใหม่บรรจุภัณฑ์ต้องสะอาดและใหม่จึงจะอนุญาตให้ใช้สำหรับการบรรจุส้ม๑๐.๒ภาชนะบรรจุส้มต้องไม่มีรู ถ้ามีรูหรือช่องเปิดต้องปิดด้วยผ้าตาข่าย ขนาดของตาข่ายแต่ละรูต้องมีเส้นผ่าศูนย์กลางไม่เกิน๑.๖ มม. หรือต้องคลุมภาชนะที่บรรจุส้มด้วยผ้าตาข่าย (ขนาดของตาข่ายแต่ละรูต้องมีเส้นผ่าศูนย์กลางไม่เกิน๑.๖ มม.)๑๐.๓ภาชนะบรรจุส้มต้องไม่มีชิ้นส่วนของพืชปะปน เช่น ดิน ใบ ลำต้น หรือสิ่งอื่นๆ ที่สามารถนำพาศัตรูพืชกักกันได้๑๐.๔ส้มที่จะส่งออกแต่ยังไม่ได้มีการขนย้ายเข้าตู้ขนส่งสินค้าในทันทีส้มเหล่านี้ต้องมีการจัดการและควบคุมความปลอดภัยจากศัตรูพืชและต้องเก็บส้มดังกล่าวแยกจากส้มอื่นๆ ภายในห้องเย็นจนกว่าจะมีการขนย้ายเข้าสู่ตู้บรรทุกสินค้าโดยต้องดำเนินการภายใต้การกำกับดูแลของกระทรวงเกษตรป่าไม้และประมง๑๐.๕ข้อความต่อไปนี้ต้องพิมพ์ติดไว้บนบรรจุภัณฑ์สินค้าของประเทศญี่ปุ่นชื่อบริษัทผู้ส่งออกชื่อส้ม ได้แก่ สกุล ชนิดและสายพันธุ์หมายเลขทะเบียนสวนหมายเลขทะเบียนโรงบรรจุสินค้าวันที่บรรจุจุดหมายปลายทางส่งออก๑๑. แหล่งผลิตส้มปลอดแมลงวันผลไม้๑๑.๑การกำหนดทำเลที่ตั้งสวนส้มปลอดแมลงวันผลไม้ส้ม Bactroceratsuneonis จากแหล่งปลูกที่จดทะเบียนตามที่กำหนดไว้ในข้อ๖ นั้น กระทรวงเกษตรป่าไม้และประมงต้องแจ้งเป็นลายลักษณ์อักษรให้กรมวิชาการเกษตรทราบอย่างเป็นทางการ๑๑.๒กระทรวงเกษตรป่าไม้และประมงต้องแจ้งให้กรมวิชาการเกษตรทราบทันทีหากการสำรวจตรวจหาพบแมลงวันผลไม้ชนิดอื่นๆ นอกเหนือจากแมลงวันผลไม้ส้ม๑๒. ข้อกำหนดสำหรับการสำรวจแบบติดตามแมลงวันผลไม้ส้ม๑๒.๑สวนส้มจดทะเบียนเพื่อการส่งออกซึ่งเป็นแหล่งของส้มที่จะส่งออกไปยังประเทศไทยต้องมีระบบการสำรวจแบบติดตามแมลงวันผลไม้ส้มทั้งนี้เพื่อให้เกิดความมั่นใจว่าสวนส้มดังกล่าวปลอดจากแมลงวันผลไม้ส้ม๑๒.๒การสำรวจแบบติดตามควรดำเนินการโดยใช้กับดักแกลลอน (GallonTrap) และการสำรวจผลส้ม๑๒.๒.๑การสำรวจโดยใช้กับดักแกลลอน(ก)ระยะเวลาการสำรวจคือจากวันที่ ๑ เมษายน ถึง ๓๑ ตุลาคม ซึ่งระยะเวลาดังกล่าวนี้จะคลอบคลุมช่วงเวลาของระยะตัวเต็มวัยของแมลงวันผลไม้ส้มซึ่งจะอยู่ประมาณเดือนมิถุนายนถึงกันยายน(ข)กับดักแกลลอนควรวางให้คลุมพื้นที่ทุกๆ ๑ ตารางกิโลเมตร ในแหล่งที่ปลูกส้มและพื้นที่ใกล้เคียง(ค)กับดักแกลลอนจะใช้โปรตีนไฮโดรไลเซท (proteinhydolyzate) (๑.๕- ๒.๐ % โปรตีนในรูปของแข็ง) และสารฆ่าแมลงวาโพนา (Vapona®) (๑๘.๖%DDVP)(ง)เจ้าหน้าที่กักกันพืชของกระทรวงเกษตรป่าไม้และประมงต้องตรวจกับดักแกลลอนทุกๆ ๒สัปดาห์ และต้องเปลี่ยนโปรตีนไฮโดรไลเซททุกๆ ๒สัปดาห์ และวาโพนา ทุกๆ ๔ สัปดาห์๑๒.๒.๒ การสำรวจผลส้มเจ้าหน้าที่กักกันพืชของกระทรวงเกษตรป่าไม้และประมงต้องทำการสำรวจผลส้มในช่วงเวลาตามที่กำหนดไว้ในข้อ๑๒.๒.๑ (ก) และผ่าตรวจดูผลส้มที่ร่วงหล่น และหรือผลส้มที่เปลี่ยนสีว่ามีสาเหตุมาจากการทำลายของแมลงวันผลไม้ส้มหรือไม่๑๒.๓ ข้อมูลการสำรวจแบบติดตามแมลงวันผลไม้ส้มรวมถึงจำนวนและสถานที่ที่ติดตั้งกับดัก ข้อมูลแมลงที่ติดในกับดักและชนิดของแมลงวันผลไม้ที่ได้จากกับดักทั้งหมด (กับดักแกลลอนและวาโพนา)และข้อมูลการสำรวจผลส้มต้องจัดเตรียมไว้ให้กับเจ้าหน้าที่กักกันพืชของกรมวิชาการเกษตรตรวจสอบ๑๒.๔วิธีดำเนินการเมื่อตรวจไม่พบแมลงวันผลไม้ส้ม๑๒.๔.๑สวนส้มซึ่งตรวจไม่พบแมลงวันผลไม้ส้มในช่วงระยะเวลาที่สำรวจจะได้รับการจดทะเบียนโดยกระทรวงเกษตรป่าไม้และประมงให้เป็นสวนส้มจดทะเบียนเพื่อการส่งออกสำหรับส่งออกส้มไปยังประเทศไทย๑๒.๔.๒สวนส้มที่ได้รับการจดทะเบียนเป็นสวนส้มจดทะเบียนเพื่อการส่งออกมีสิทธิที่จะส่งออกส้มไปยังประเทศไทยจากวันที่ ๑ พฤศจิกายน ถึงวันที่ ๓๑ มีนาคมของปีถัดไปตามปีปฏิทินซึ่งได้พิจารณาแล้วถือว่าเป็นปีส่งออก๑๒.๔.๓ ส้มซึ่งเก็บเกี่ยวตั้งแต่วันที่ ๑พฤศจิกายนและหลังจากวันนี้ไปจากสวนส้มจดทะเบียนเพื่อการส่งออกสำหรับส่งออกไปยังประเทศไทยช่วงเวลาของการเก็บเกี่ยวดังกล่าวนี้ได้พิจารณาแล้วถือว่าเป็นช่วงเวลาที่มีแต่แมลงวันผลไม้ส้มระยะตัวเต็มวัย๑๒.๕วิธีดำเนินการเมื่อตรวจพบแมลงวันผลไม้ส้มกรณีตรวจพบแมลงวันผลไม้ส้มในระหว่างช่วงของการสำรวจแบบติดตามสวนส้มซึ่งอยู่ในแหล่งผลิตส้มตามที่กำหนดไว้ในข้อ๒ จะถูกห้ามส่งออกส้มไปยังประเทศไทย ในปีส่งออกตามที่ระบุไว้ในข้อ ๑๒.๔.๒๑๓. การตรวจส้มก่อนส่งออก๑๓.๑ส้มที่ส่งออกไปยังประเทศไทยต้องมีการตรวจสอบร่วมกันระหว่างเจ้าหน้าที่กักกันพืชของกระทรวงเกษตรป่าไม้และประมงและเจ้าหน้าที่กักกันพืชของกรมวิชาการเกษตรนอกจากนี้แล้ว ในช่วงก่อนเริ่มฤดูกาลส่งออกของทุกปีเจ้าหน้าที่กักกันพืชของกรมวิชาการเกษตรต้องตรวจสอบโรงบรรจุสินค้าสำรวจแบบติดตามแมลงวันผลไม้ส้มในพื้นที่ที่ปลูกส้ม ตรวจสอบข้อมูลแมลงที่ติดกับดักและตรวจสอบรายงานการดำเนินการของเจ้าหน้าที่กักกันพืชของกระทรวงเกษตรป่าไม้และประมง๑๓.๒กระทรวงเกษตรป่าไม้และประมงต้องส่งหนังสืออย่างเป็นทางการถึงกรมวิชาการเกษตร เพื่อขอให้กรมวิชาการเกษตรจัดส่งเจ้าหน้าที่กักกันพืชเพื่อตรวจรับรองส้มก่อนการส่งออกไปยังประเทศไทยโดยต้องส่งหนังสือดังกล่าวล่วงหน้าเป็นระยะเวลาอย่างน้อย ๒เดือนก่อนเริ่มฤดูกาลส่งออกเป็นประจำทุกปี (วันที่ ๑ พฤศจิกายนของทุกปี)ค่าใช้จ่ายในการเดินทางไปปฏิบัติงานของเจ้าหน้าที่กักกันพืชของกรมวิชาการเกษตรฝ่ายญี่ปุ่นต้องเป็นผู้รับผิดชอบค่าใช้จ่าย๑๓.๓เจ้าหน้าที่กักกันพืชของกระทรวงเกษตรป่าไม้และประมงและเจ้าหน้าที่กักกันพืชของกรมวิชาการเกษตรต้องร่วมกันสุ่มตรวจส้มจำนวน๖๐๐ ผล จากจำนวนส้มทั้งหมดที่ส่งออกในแต่ละครั้ง๑๓.๔ในกรณีตรวจพบศัตรูพืชกักกันที่ระบุไว้ในข้อ ๒ ต้องดำเนินการตามมาตรการ ดังต่อไปนี้๑๓.๔.๑ถ้าตรวจพบแมลงวันผลไม้ส้มในระหว่างการสุ่มตรวจส้มก่อนส่งออก ส้มทั้งหมดจะถูกห้ามส่งออกไปยังประเทศไทยและต้องปฏิบัติดังต่อไปนี้(ก)เจ้าหน้าที่กักกันพืชของกระทรวงเกษตรป่าไม้และประมงและเจ้าหน้าที่กักกันพืชของกรมวิชาการเกษตรต้องร่วมกันตรวจสอบหาสาเหตุที่มีการทำลายของแมลงวันผลไม้ส้มในผลส้ม(ข)โรงบรรจุสินค้าที่เป็นผู้บรรจุส้มที่มีแมลงวันผลไม้ส้มทำลายต้องหยุดดำเนินการบรรจุส้มส่งออกไปยังประเทศไทยโดยทันทีส้มที่ได้ผ่านการคัดและบรรจุไว้แล้วต้องถูกระงับการส่งออกไปยังประเทศไทยส่วนสวนส้มที่ผลิตส้มซึ่งพบว่ามีแมลงวันผลไม้ส้มทำลายจะถูกห้ามส่งออกส้มไปยังประเทศไทยโดยทันทีหลังจากนั้นแต่อย่างไรก็ตาม ส้มที่ได้ผ่านการตรวจสอบและมีการออกใบรับรองสุขอนามัยพืช (PhytosanitaryCertificate) แล้วยังสามารถส่งออกไปประเทศไทยได้(ค)กระทรวงเกษตรป่าไม้และประมงต้องแจ้งให้กรมวิชาการเกษตรทราบโดยทันทีเกี่ยวกับสาเหตุของเหตุการณ์ที่เกิดขึ้นและเสนอมาตรการแก้ไขกรมวิชาการเกษตรจะยกเลิกมาตรการระงับการส่งออกเมื่อมีคำอธิบายที่ชัดเจนถึงสาเหตุและมีการดำเนินมาตรการแก้ไขจนเป็นที่ยอมรับของกรมวิชาการเกษตร๑๓.๔.๒ ถ้าตรวจพบศัตรูพืชกักกันชนิดอื่นๆที่มีชีวิตซึ่งไม่ใช่แมลงวันผลไม้ส้มในระหว่างการสุ่มตรวจส้มก่อนส่งออกส้มทั้งหมดจะส่งไปยังประเทศไทยได้ต่อเมื่อได้ทำการกำจัดศัตรูพืชเหล่านั้นให้หมดสิ้นแล้ว๑๓.๕กรณีตรวจไม่พบศัตรูพืชกักกันตามที่ระบุไว้ในข้อ ๒ เจ้าหน้าที่กักกันพืชของกระทรวงเกษตรป่าไม้และประมงจะออกใบรับรองสุขอนามัยพืชและเจ้าหน้าที่กักกันพืชของกรมวิชาการเกษตรจะลงนามบนพื้นที่ว่างของใบรับรองสุขอนามัยพืช๑๔. ใบรับรองสุขอนามัยพืช๑๔.๑กระทรวงเกษตรป่าไม้และประมงจะออกใบรับรองสุขอนามัยพืชให้กับส้มที่ส่งออกไปประเทศไทยและต้องระบุข้อความเพิ่มเติม ดังต่อไปนี้The citrusfruit ofthis consignmentwas producedin (nameof productionarea) andinspected inaccordance withappropriate officialprocedures arefound tobe freefrom quarantinepests specifiedby theDOA๑๔.๒ ในใบรับรองสุขอนามัยพืชต้องระบุชื่อวิทยาศาสตร์และชื่อพันธุ์ของส้ม หมายเลขสวนที่ได้รับการจดทะเบียนหมายเลขโรงคัดบรรจุที่ได้รับการจดทะเบียน และหมายเลขผนึกปิดตู้ขนส่งสินค้า(สำหรับการขนส่งทางเรือ)๑๕. การตรวจส้มเมื่อมีการนำเข้าเมื่อส้มถูกขนส่งมาถึงยังจุดที่นำเข้าการตรวจส้มจะดำเนินการหลังจากได้มีการตรวจสอบยืนยันความถูกต้องของเอกสารทั้งหมดที่แนบมาด้วย๑๕.๑ ในกรณีที่ไม่เป็นไปตามเงื่อนไขที่กำหนดบรรจุภัณฑ์หรือผนึกปิดตู้ขนส่งสินค้าชำรุดหรือเสียหาย กรมวิชาการเกษตรมีสิทธิสั่งให้ส่งส้มกลับหรือทำลายส้มโดยเจ้าของเป็นผู้รับผิดชอบค่าใช้จ่าย๑๕.๒ สุ่มตรวจส้มจำนวน ๖๐๐ ผลจากจำนวนส้มทั้งหมดที่นำเข้าแต่ละครั้ง๑๕.๓กรณีพบศัตรูพืชกักกันของประเทศไทยตามที่กำหนดไว้ในข้อ ๒ระหว่างการสุ่มตรวจส้มเมื่อมีการนำเข้า ต้องดำเนินการตามมาตรการ ดังต่อไปนี้๑๕.๓.๑ ถ้าพบแมลงวันผลไม้ส้มที่มีชีวิตส้มทั้งหมดต้องถูกส่งกลับหรือทำลายเท่านั้น กรมวิชาการเกษตรจะสั่งระงับการนำเข้าและแจ้งให้กระทรวงเกษตรป่าไม้และประมงทราบโดยทันที๑๕.๓.๒กระทรวงเกษตรป่าไม้และประมงต้องตรวจสอบสาเหตุของเหตุการณ์ที่เกิดขึ้นโดยทันทีและเสนอมาตรการแก้ไขกรมวิชาการเกษตรจะยกเลิกมาตรการระงับการส่งออกเมื่อมีคำอธิบายที่ชัดเจนถึงสาเหตุและมีการดำเนินมาตรการแก้ไขจนเป็นที่ยอมรับของกรมวิชาการเกษตร๑๕.๓.๓ ถ้าตรวจพบศัตรูพืชกักกันชนิดอื่นๆที่มีชีวิตซึ่งไม่ใช่แมลงวันผลไม้ส้ม ส้มทั้งหมดจะถูกส่งกลับ ทำลายหรือทำการกำจัดศัตรูพืชเหล่านั้นด้วยวิธีที่เหมาะสม (ถ้ามี)โดยเจ้าของเป็นผู้รับผิดชอบค่าใช้จ่าย๑๕.๓.๔ ถ้าตรวจพบศัตรูพืชชนิดอื่น ๆที่มีชีวิตซึ่งไม่มีรายชื่อปรากฏอยู่ในหัวข้อที่ ๒กรมวิชาการเกษตรมีสิทธิที่จะระงับการนำเข้าได้จนกว่าการประเมินความเสี่ยงศัตรูพืชที่ตรวจพบนั้นได้ดำเนินการจนเสร็จสิ้นแล้ว๑๖. การประเมินระบบการส่งออก๑๖.๑ การส่งออกผลส้มจากประเทศญี่ปุ่นไปยังประเทศไทยจะเริ่มได้หลังจากที่กรมวิชาการเกษตรได้ทำการประเมินระบบการส่งออกในประเทศญี่ปุ่นแล้วเท่านั้น๑๖.๒ในกรณีที่มีการระงับการนำเข้าหรือการนำเข้าไม่ถูกต้องตามประกาศนี้ กรมวิชาการเกษตรต้องส่งเจ้าหน้าที่เดินทางไปประเมินระบบการส่งออกในประเทศญี่ปุ่นก่อนจะตัดสินใจอนุญาตให้นำเข้าส้มจากญี่ปุ่นได้อีกต่อไปกระทรวงเกษตรป่าไม้และประมงเป็นผู้รับผิดชอบค่าใช้จ่ายทั้งหมดทั้งนี้ ตั้งแต่บัดนี้เป็นต้นไปประกาศณ วันที่ ๑๓ มิถุนายน พ.ศ. ๒๕๕๐อดิศักดิ์ศรีสรรพกิจอธิบดีกรมวิชาการเกษตร[เอกสารแนบท้าย]๑. รายชื่อชนิดส้มและสายพันธุ์ และแหล่งปลูก ที่ได้รับอนุญาต (เอกสารแนบ ๑)๒. รายชื่อศัตรูพืชของผลส้ม (Citrus spp.)จากประเทศญี่ปุ่น (เอกสารแนบ ๒)(ดูข้อมูลจากภาพกฎหมาย)โสรศ/ผู้จัดทำ๘สิงหาคม ๒๕๕๐พิมลกร/ปรับปรุง๔ตุลาคม ๒๕๕๖พลัฐวัษ/ตรวจ๔ตุลาคม ๒๕๕๖[๑] ราชกิจจานุเบกษาเล่ม ๑๒๔/ตอนพิเศษ ๙๐ ง/หน้า ๙/๓๑ กรกฎาคม ๒๕๕๐